નવી દિલ્હી , 19 ઑગસ્ટઃ વિરાટ કોહલી અને ચેતેશ્વર પૂજારાએ ઇંગ્લેન્ડ વિરુદ્ધ પાંચ ટેસ્ટ મેચોની શ્રેણીમાં નબળી બેટિંગ કરતા ખરાબ પ્રદર્શનના કેટલાક નવા રેકોર્ડ બનાવી લીધા જ્યારે ભારતના ટોચના કેટલાક બેટ્સમેનોની એવરેજ નીચલા ક્રમના બેટ્સમેનો કરતા પણ ઓછી રહી . કોહલીએ આ શ્રેણીની 10 ઇનિંગમાં 13.40ની એવરેજથી માત્ર 134 રન બનાવ્યા . રસપ્રદ વાત એ છેકે તેના વ્યક્તિગત સ્કોર કરતા વધારે એક્સ્ટ્રા રન હતા . ભારતના 177 એક્સ્ટ્રા રન હતા . રવિન્દ્ર જાડેજાએ આઠ ઇનિંગમાં આટલા જ રન બનાવ્યા હતા . કોહલીની જેમ શિખર ધવન ( 122 ) અને સ્ટુઅર્ટ બિન્નીએ ( 118 ) પણ એક્સ્ટ્રા રન કરતા ઓછો સ્કોર બનાવ્યો હતો . બેટિંગ ક્રમમાં ટોચના ચાર બેટ્સમેનો કે જેમણે ટેસ્ટ શ્રેણીમાં 10 કરતા વધારે ઇનિંગ રમી છે , તેમના ખરાબ પ્રદર્શનની યાદીમાં કોહલી બીજા ક્રમે છે . તો ચાલો આ અંગે વધુ તસવીરો થકી જાણીએ .